ການແຂ່ງຂັນ ບານເຕະ Nova Cup London 2021 ມີການເຂົ້າຮ່ວມຂອງ 21 ທິມ ໂດຍແມ່ນປີທີ່ມີຫຼາຍທິມເຂົ້າຮ່ວມທີ່ສຸດນັບແຕ່ກ່ອນມາຮອດປັດຈຸບັນ.
ກ່າວຄຳເຫັນທີ່ເຫດການ, ທ່ານເອກອັກຄະລັດຖະທູດ ຫງວຽນຮ່ວາງລອງ ໄດ້ຕີລາຄາສູງແຕ່ຂັ້ນຕອນຈັດຕັ້ງຕະຫຼອດຮອດຄຸນນະພາບຂອງການແຂ່ງຂັນບານເຕະ Nova Cup London 2021. ທ່ານເອກອັກຄະລັດຖະທູດ ກໍ່ສະແດງຄວາມຊົມເຊີຍຕໍ່ກຳລັງແຮງຂອງພໍ່ແມ່ປະຊາຊົນຊາວຫວຽດນາມ ກໍ່ຄືຄວາມເມົາມົວດ້ານກິລາ, ບັນດາຂະບວນການກິລາ, ຄວາມສາມັກຄີ, ພ້ອມກັບເຈດຈຳນົງບືນຕົວຂຶ້ນໃນຫຼາຍຂົງເຂດທີ່ແຕກຕ່າງກັນຂອງປະຊາຄົມຊາວຫວຽດນາມ ອາໄສຢູ່ອັງກິດ.
ທ່ານເອກອັກຄະລັດຖະທູດ ກໍ່ມີຄວາມປາດຖະໜາວ່າ ປະຊາຄົມຊາວຫວຽດນາມ ອາໄສຢູ່ ອັງກິດ ຈະສືບຕໍ່ມີການເຄື່ອນໄຫວແທດຈິງຫຼາຍຢ່າງກ່ວາອີກ ເພື່ອແນໃສ່ເສີມຂະຫຍາຍວັດທະນະທຳອັນສູງສົ່ງຂອງຊາວຫວຽດນາມ, ພ້ອມທັງປະກອບສ່ວນຍົກສູງພາບພົດ, ທີ່ຕັ້ງຂອງປະຊາຄົມຊາວຫວຽດນາມ ອາໄສຢູ່ອັງກິດຕໍ່ກັບປະເທດປະຈຳຖິ່ນ.
ໂດຍຜ່ານບັນດາການແຂ່ງຂັນທີ່ດຸເດືອດ, ສຸດທ້າຍທິມ Gym Birmingham ຄວ້າໄດ້ລາງວັນທີ 1 ແລະ ທິມເກືອລໍ່ ຄວ້າໄດ້ລາງວັນທີ 2. ນອກຈາກນັ້ນ, ຄະນະຈັດຕັ້ງຍັງມອບລາງວັນຊະນະເລີດ C2 ໃຫ້ແກ່ທິມ VNB ແລະ ລາງວັນຊະນະເລີດ C3 ໃຫ້ແກ່ທິມ Bradford FC.
ບຸນຄົງ